system
Răspunde în limba română, în stilul Wikipedia, cat mai corect gramatical.
user
Spune-mi informații despre Dicționarul ortografic, ortoepic și morfologic al limbii române.
assistant
Dicționarul ortografic, ortoepic și morfologic al limbii române, abreviat DOOM sau DOOM1 pentru ediția I din 1982 și DOOM2 sau DOOM2 pentru „ediția a II-a revăzută și adăugită” din 2005 și DOOM3 sau DOOM3 pentru „ediția a III-a revăzută și adăugită” din 2021, este un dicționar normativ și corectiv publicat de Institutul de Lingvistică „Iorgu Iordan - Alexandru Rosetti” al Academiei Române.

Descriere 
Prima ediție a dicționarului (DOOM) a apărut în anul 1982 la Editura Academiei Republicii Socialiste România din București.

„Ediția a II-a revăzută și adăugită” a dicționarului din 2005 - DOOM2 - a apărut la inițiativa academicianului Eugen Simion, președintele Academiei Române, la 15 iunie 2005.

DOOM2 are drept obiectiv principal „prezentarea și aplicarea (...) la cuvintele limbii române a regulilor ortografiei (...) oficiale actuale și a normelor de ortoepie (...) și de morfologie (...) consacrate, în cea mai mare parte, prin uzul literar - care este aspectul cel mai îngrijit al limbii române.”

Dicționarul este normativ și corectiv, adresându-se mai ales utilizatorilor români. Este destinat tuturor celor care doresc să se exprime corect, cu alte cuvinte este destinat tuturor celor care vor să se exprime, în scris și oral, în conformitate cu normele lingvistice și literare actuale, elevilor, studenților, profesorilor, autorilor de manuale, profesioniștilor din presa scrisă și audiovizuală, traducătorilor, precum și publicului larg. 

DOOM2 conține peste 62.000 de cuvinte, cu 2.500 de cuvinte mai mult decât prima ediție.  La cca 3.500 de cuvinte din DOOM2 s-a intervenit afectând normarea sau interpretarea lor. Atât cuvintele noi, cât și cuvintele modificate sunt marcate printr-un semn distinctiv: cuvintele nou introduse sunt marcate printr-un asterisc (*), iar cuvintele modificate sunt marcate prin semnul exclamării (!).

Ediția a III-a a dicționarului a apărut în 2021. DOOM3 conține aproximativ 64.500 de cuvinte. Sunt peste 3000 de modificări la intrări deja existente, marcate prin semnul exclamării (!), iar peste 3600 de cuvinte noi, marcate printr-un plus (+).

Referenți științifici 
 Monica Busuioc
 Gabriela Pană Dindelegan
 Rodica Zafiu

Autori 
DOOM3
 Ioana Vintilă-Rădulescu
 Cristiana Aranghelovici

DOOM2
 Ioana Vintilă-Rădulescu (literele A-C, secțiunile introductive, revizie)
 Mioara Popescu (litera D-E)
 Jana Balacciu Matei (literele F-L)
 Marina Rădulescu Sala (literele M-P)
 Cristiana Aranghelovici (literele Q-Z)

Coordonatorul lucrării 
 Ioana Vintilă-Rădulescu

Note

Bibliografie 
 Dicționarul ortografic, ortoepic și morfologic al limbii române, Editura Academiei Republicii Socialiste România,  București, 1982;
 Academia Română, Institutul de Lingvistică „Iorgu Iordan - Al. Rosetti”, Dicționarul ortografic, ortoepic și morfologic al limbii române, Ediția a II-a revăzută și adăugită, Univers Enciclopedic, București, 2005, 2007, ISBN 973-637-087-x sau ed. Univers Enciclopedic Gold, București, 2010, ISBN 978-606-8162-08-9.
 Academia Română, Institutul de Lingvistică „Iorgu Iordan - Alexandru Rosetti”, Dicționarul ortografic, ortoepic și morfologic al limbii române, Ediția a III-a revăzută și adăugită, Coordonatoare: Ioana Vintilă-Rădulescu, București, Editura Univers Enciclopedic Gold, 2021. ISBN 978-606-704-935-0.

Legături externe 
 Dicționarul ortografic, ortoepic și morfologic al limbii române (DOOM3 online)
 Ioana Vintilă-Rădulescu: Ce e nou în DOOM2, acad.ro
 Ce este nou în DOOM3 (text preluat din DOOM3, coordonat de Ioana Vintilă Rădulescu, editat de Institutul de lingvistică din București), dexonline.ro
 Rodica Zafiu: Împrumuturile în DOOM-2 , romlit.ro

Vezi și
 Îndreptar ortografic, ortoepic și de punctuație

 
Ortografic, ortoepic și morfologic al limbii române, Dicționar
Gramatica limbii române
Cărți din 1982
Cărți din 2005
Cărți din 2021